గ్రీక్ భాష
గ్రీకు భాషను దాదాపు 13.1 మిలియన్ ప్రజలు, మాట్లాడుతున్నారు ప్రధానంగా గ్రీసు మరియు సైప్రస్ లోనూ, ప్రపంచవ్యాప్తంగా పెద్ద సంఖ్యలో ఉన్న గ్రీకు వలస ప్రజలు కూడా ఈ భాషను మాట్లాడుతున్నారు. ఆల్బేనియా, మాసిడోనియా రిపబ్లిక్, బల్గేరియా మరియు టర్కీ వంటి పొరుగు దేశాలలో, ఉక్రెయిన్, రష్యా, రొమేనియా, జార్జియా, ఆల్బేనియా మరియు అజర్‌బైజన్ వంటి నల్ల సముద్ర ప్రాంతంలోని పలు దేశాలలోనూ, మరియు మధ్యధరా సముద్రం చుట్టూ, దక్షిణ ఇటలీలో, ఇజ్రాయిల్‌లో, ఈజిప్టులో, లెబనాన్ మరియు లెవెంట్ పొడవునా గల పురాతన తీరప్రాంత పట్టణాలలో సాంప్రదాయికంగా గ్రీకు మాట్లాడే మానవ ఆవాసాలు ఉన్నాయి. పశ్చిమ ఐరోపా‌లోని పలు దేశాల్లో, ప్రత్యేకించి యునైటెడ్ కింగ్‌డమ్ మరియు జర్మనీ, కెనడాలో మరియు యునైటెడ్ స్టేట్స్, ఆస్ట్రేలియాలతో పాటు, అర్జెంటినా, బ్రెజిల్, చీలీ తదితర దేశాలలో గ్రీకు వలస కమ్యూనిటీల ద్వారా ఈ భాష మాట్లాడబడుతోంది.
సైప్రస్
1960 ఆగస్ట్ 16న జ్యూరిచ్ మరియు లండన్ ఒప్పందం తరువాత సైప్రస్‌కు స్వతంత్రం లభించింది. సైప్రస్ జనసంఖ్య 5,73,566 వీరిలో 4,42,138 (77.1%) గ్రీకు ప్రజలు, 1,04,320 (18.2%) టర్కీ ప్రజలు మరియు 27,108 (4.7%) ఇతరులు ఉన్నారు. యునైటెడ్ కింగ్డం అక్రోటిరి మరియు ధెకెలియా ఎయిర్ బేస్‌ల అధికారం తమ వద్ద ఉంచుకొంది. ప్రభుత్వ ఉద్యోగాలు మరియు ప్రభుత్వకార్యాలయాలు సంప్రదాయ స్థానిక ప్రజలకు కేటాయించబడ్డాయి. అల్పసంఖ్యాక టర్కిష్ ప్రజలకు 30% పార్లమెంటు స్థానాలు మరియు ప్రభుత్వ నిర్వహణాధికారం ఇవ్వబడింది. టర్కిష్‌ప్రజలకు మూడు దేశాల మాతృదేశ హక్కులు మంజూరు చేయబడ్డాయి. అయినప్పటికీ దీనిని టర్కిష్ సైప్రియాట్స్ వ్యతిరేకించారు.